text: Weekendvejret? Ikke koldt, men solrigt
  29 november 2013 kl. 05.58
  I dag bliver det gråt og vådt, men der kommer sol i morgen og på søndag.
  Hvis du kan lide regn og gråvejr, så får du en fin dag i dag. Der kommer nemlig byger, og solen kommer ikke frem.
  I morgen kommer solen til gengæld frem de fleste steder, og det vil ikke blæse ret meget. Temperatur? Omkring fem grader.
  Søndag kommer der endnu mere sol, men til gengæld også kraftig blæst.
  Temperaturen vil blive omkring otte-ni grader.
  Kilde: DMI.
  